দিব্যদর্শিনী ডিডি নীলকন্দন হলেন একজন ভারতীয় টেলিভিশন উপস্থাপক এবং অভিনেত্রী। তিনি মূলত তামিল বিনোদন জগতের সাথে যুক্ত। তিনি অনেক তামিল টেলিভিশন ধারাবাহিক এবং চলচ্চিত্রে  কাজ করেন। তিনি কফি উইথ ডিডি, অন্বুদান ডিডির মতো অসংখ্য টেলিভিশন অনুষ্ঠান উপস্থাপনা করেছেন।   অভিনেত্রী হিসেবে বিনোদন জগতে আত্মপ্রকাশের পর, তিনি কমল হাসানের প্রযোজিত নালা দময়ন্তী (২০০৩) সহ বিভিন্ন চলচ্চিত্রে পার্শ্ব চরিত্রে অভিনয় করেছিলেন। টেলিভিশন ধারাবাহিকে কাজ শুরু করার আগে তিনি রাদান মিডিয়া সংস্থার উদ্যোগে গঠিত সেলভি এবং আরসিতে কাজ করেছিলেন যেখানে তিনি তার অভিনয়ের জন্য দর্শকদের মনোযোগ আকর্ষণ করেছিলেন। ২০০৭ সাল থেকে তিনি বিজয় টিভির অনুষ্ঠানে নিয়মিত উপস্থাপক হিসেবে কাজ করে আসছেন এবং ২০১৪ সালে, তিনি তার নিজস্ব অনুষ্ঠান কফি উইথ ডিডি উপস্থাপনা শুরু করেন।   জীবনের প্রথমার্ধ  দিব্যদর্শিনী কে. নীলকন্দন এবং এন. শ্রীলতার ঘরে  জন্মগ্রহণ করেন। তার বোন প্রিয়দর্শিনীও একজন টেলিভিশন উপস্থাপিকা। তার ছোট ভাই একজন বিমানচালক।  দিব্যদর্শিনী আওয়ার লেডি'স ম্যাট্রিকুলেশন উচ্চ মাধ্যমিক বিদ্যালয়ে পড়াশোনা করেছেন। তারপর থেকে তিনি চেন্নাইয়ের আন্না আদর্শ কলেজে খণ্ডকালীন পড়াশোনা চালিয়ে যাচ্ছেন।    কর্মজীবন  ১৯৯৯ সালে দিব্যদর্শিনী টেলিভিশন উপস্থাপক হিসেবে আত্মপ্রকাশ করেন। প্রথমে তিনি বিজয় টিভির উঙ্গাল থেরপুতে শিশু উপস্থাপক হিসাবে কাজ করতে শুরু করেন। রাজ টিভিতে প্রচারিত কে. বালাচন্দরের টেলিভিশন ধারাবাহিক রেক্কাই কাটিয়া মনসু -তে একটি গুরুত্বপূর্ন চরিত্রে তিনি অভিনয় করেন এবং একজন অভিনেত্রী হিসেবে সাফল্য অর্জন করেন। তার অভিনয় তাকে বিশেষ জনপ্রিয়তা দেয় এবং অভিনয় জগতে আরো সুযোগ পেতে সহায়তা করে।  আরও কয়েকটি চলচ্চিত্রে স্বল্প দৈর্ঘ্যের চরিত্রে অভিনয়ের পর, দিব্যদর্শিনী পুনরায় টেলিভিশনে কাজ করতে শুরু করেন। তিনি রাদান মিডিয়ার উদ্যোগে গঠিত সেলভি এবং আরাসে উল্লেখযোগ্য ভূমিকা পালন করেন। তিনি চলচ্চিত্রে কন্ঠ শিল্পী হিসেবেও অবদান রেখেছেন। সারোজা (২০০৮) ছবিতে ভেগা তামোটিয়া এবং গোয়া (২০১০) ছবিতে পিয়া বাজপাই-এর কণ্ঠ দিয়েছেন তিনি।  ২০০৭ সাল থেকে, দিব্যদর্শিনী তামিল টেলিভিশনের অন্যতম শীর্ষস্থানীয় টিভি উপস্থাপক হয়ে উঠেছেন। এবং বিজয় টিভিতে বেশ কয়েকটি জনপ্রিয় টিভি অনুষ্ঠান উপস্থাপনা করে চলেছেন। তিনি দীপক এবং অরবিন্দ আকাশের সাথে জোডি নাম্বার ওয়ানের প্রথম সিজন উপস্থাপনা করেছিলেন। তিনি একই সাথে বয়েজ ভার্সাস গার্লসের প্রথম সিজনও উপস্থাপনা করেছিলেন।   ব্যক্তিগত জীবন  তিনি তার দীর্ঘদিনের বন্ধু এবং সহকারী পরিচালক শ্রীকান্ত রবিচন্দ্রনকে বিয়ে করেন। কিন্তু এই দম্পতি ২০১৭ সালে তাদের বিচ্ছেদের কথা ঘোষণা করেন। পরবর্তীতে তারা চেন্নাইয়ের একটি পারিবারিক আদালতে বিবাহবিচ্ছেদের আবেদন করেন।  দিব্যদর্শিনী রিউমাটয়েড আর্থ্রাইটিসে ভুগছেন, যার ফলে তিনি দীর্ঘ দূরত্ব হাঁটতে পারেন না।    চলচ্চিত্র তালিকা  বছর চলচ্চিত্র ভূমিকা মন্তব্য ১৯৯০ শুভায়ত্র রমনের সন্তান মালায়ালাম চলচ্চিত্র; শিশু অভিনেতা ২০০৩ জুলি গণপতি লেখক নালা দময়ন্তী ভাগ্যম হুইসল সারাবতী (সারা) ফাইভ বাই ফোর নমিতা ইংরেজি চলচ্চিত্র ২০০৮ সরোজা আজা মেরি সোনিয়ে গানে বিশেষ উপস্থিতি অতিথি উপস্থিতি ২০১৭ পাওয়ার পান্ডি পুঁথেন্দ্রালের মেয়ে অতিথি উপস্থিতি ২০১৯ সর্বম থালা মায়াম অঞ্জনা ২০২২ কফি উইথ কাধল বর্ষিণী সন্তোষ  ২০২৩ কাধল কন্ডিশন অ্যাপ্লায়েড ২০২৪ জোশুয়া: ইমাই পোল কাখা মাধবী  ২০২৫ ধ্রুব নটচাথিরাম মাধবী   কণ্ঠশিল্পী  অভিনেত্রী চলচ্চিত্র মন্তব্য অনুসরণ সরোজা পিয়া বাজপাই গোয়া বালে পান্ডিয়া থুলাসি ইয়াসান প্রীতি আপ্পা আনা ফ্রোজেন ২ তামিল ডাব সংস্করণ   ধারাবাহিক  বছর শিরোনাম ভূমিকা চ্যানেল ২০০২ ইরানদাভাথু কাদাইমাই উষা রাজ টিভি ২০০৩-২০০৪ রেক্কাই কাটিয়া মানসু বিদ্যা ২০০৩-২০০৫ থাদায়াম শুভা সান টিভি ২০০৪-২০০৫ অহল্যা গৌরি ২০০৫-২০০৬ সেলভি মধুবন্তী ২০০৬-২০০৭ কোলাঙ্গাল অঞ্জলিদেবী ২০০৭ আরাসি মধুবন্তী কানাভুগাল আয়িরাম ভারতী জয়া টিভি   ওয়েব সিরিজ  + বছর শিরোনাম ভূমিকা চ্যানেল মন্তব্য ২০২৩ মাথাগাম সোফিয়া ডিজনি+ হটস্টার    পুরস্কার    ভিকাতান পুরস্কার  তামিলনাড়ুর অন্যতম শীর্ষস্থানীয় সাপ্তাহিক পত্রিকা <i>আনন্দ বিকাটন বিভিন্ন মানদণ্ডের ভিত্তিতে চলচ্চিত্র, অভিনেতা এবং প্রযুক্তিবিদদের পুরস্কার দিয়ে আসছে।  বছর কাজ বিভাগ ফলাফল ২০১১ হোম সুইট হোম ( বিজয় টিভি ) সেরা অ্যাঙ্কর — মহিলা    বিজয় টেলিভিশন পুরস্কার  + বছর পুরস্কার বিভাগ ফলাফল মন্তব্য ২০১৪ বিজয় টেলিভিশন পুরস্কার সেরা উপস্থাপক - মহিলা ২০১৫   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:তামিল টেলিভিশনের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:চেন্নাইয়ের অভিনেত্রী বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তামিলনাড়ুর টেলিভিশন ব্যক্তিত্ব বিষয়শ্রেণী:জীবিত ব্যক্তি